**Tengelic Község Önkormányzata Képviselő-testületének**

**17/2019 (XI.28.) önkormányzati rendelete a** **helyi adókról szóló**

Tengelic Község Önkormányzata Képviselő-testülete a helyi adókról szóló 1990. évi C. törvény 1.§ (1) bekezdésben kapott felhatalmazás alapján, az Alaptörvény 32. cikk (1) bekezdés h) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva,

a gazdasági kamarákról szóló 1999. évi CXXI. törvény 37. § (4) bekezdésében biztosított véleményezési jogkörében eljáró Tolna Megyei Kereskedelmi és Iparkamara, valamint Tengelic Község Önkormányzata Képviselő-testületének az Önkormányzat és Szervei Szervezeti és Működési Szabályzatról szóló 14/2016.(IX.15.) önkormányzati rendelet 1. mellékletében meghatározott feladatkörében eljáró Pénzügyi Bizottság véleményének kikérésével a következőket rendeli el:

1. Általános rendelkezések

1.§

Tengelic Község Önkormányzata Képviselő-testülete az önkormányzat illetékességi területén az alábbi helyi adókat vezeti be:

1. magánszemélyek kommunális adója,
2. idegenforgalmi adó,
3. helyi iparűzési adó.

2. Az egyes adókra vonatkozó különös rendelkezések

2.§

A magánszemélyek kommunális adójának évi mértéke:

1. építmény és lakásbérleti jog esetén 12.000.-Ft,
2. telek esetén 1.000.-Ft.

3.§

Az idegenforgalmi adó alapja a megkezdett vendégéjszakák száma

4.§

Az idegenforgalmi adó mértéke személyenként és vendégéjszakánként 300.-Ft.

5.§

Mentes az idegenforgalmi adó alól a helyi adókról szóló 1990. évi C. törvény ( továbbiakban: Htv.) 31.§- ában szabályozott adómentességeken felül a 70. életévét betöltött magánszemély.

6.§

(1) Az iparűzési adó mértéke az állandó jelleggel végzett iparűzési tevékenység esetén a

Htv.-ben meghatározott adóalap 2 %-a

(2) Az iparűzési adó mértéke az ideiglenes jelleggel végzett iparűzési tevékenység esetén

naptári naponként 4.000.-Ft.

3. Záró rendelkezések

7.§

Ez a rendelet 2020. január l-jén lép hatályba.

8.§

Hatályát veszti a helyi adókról szóló 17/2015.(XII.16.) önkormányzati rendelet.

Tengelic 2019. november 26.

Gáncs István Tolnai Lászlóné

polgármester jegyző

Kihirdetve: 2019. november 28.

Tolnai Lászlóné

jegyző